### ROMÂNIA

**JUDEŢUL SUCEAVA**

# **MUNICIPIUL CÂMPULUNG MOLDOVENESC**

**PRIMAR**

**Referat de aprobare**

**la proiectul de hotărâre cu privire la acordarea scutirii la plata impozitului pe clădiri şi la plata impozitului şi a taxei pe teren pentru Casa de ajutor reciproc a pensionarilor Câmpulung Moldovenesc în anul 2020**

Conform prevederilor art. 456 alin.(2) lit.d) şi alin.(3), art. 464 alin.(2) lit.f) şi alin.(3) din Legea nr.227/2015 privind Codul fiscal, Consiliul local al municipiului Câmpulung Moldovenesc a aprobat Procedura de acordare a scutirilor la plata impozitului/taxei pe cădiri/teren pentru clădirile/terenurile utilizate de organizaţii nonprofit folosite exclusiv pentru activităţi fără scop lucrativ, în baza art. 4 alin.(3) din Hotărârea Consiliului local nr.132/2018 cu privire la stabilirea impozitelor şi taxelor locale pentru anul 2019.

Asociaţia Casa de ajutor reciproc a pensionarilor Câmpulung Moldovenesc a transmis cererile nr.92/11.02.2019 şi nr. 37/03.02.2020 prin care solicită scutirea de la plata impozitului pe clădiri şi de la plata impozitului/taxei pe teren.

Potrivit prevederilor art. 1 din Legea nr. 540/2002 privind casele de ajutor reciproc ale pensionarilor, acestea sunt organizaţii cu caracter civic, persoane juridice de drept privat cu caracter nepatrimonial, neguvernamentale, apolitice, cu scop de caritate, de întrajutorare mutuală şi de asistenţă socială.

Având în vedere dispoziţiile legale, solicitarea Asociaţiei Casei de ajutor reciproc a pensionarilor Câmpulung Moldovenesc şi tinând cont de activităţile desfăsurate de aceasta, conform memoriului anexat la cerere, supun spre aprobare acest proiect de hotãrâre.

**PRIMAR,**

**Negură Mihăiţă**